Det populære band Kashmir er på vej med et nyt album og følger det op med en eksklusiv koncertturné, der kun bringer dem til tre danske byer, København, Århus og Aalborg. Koncerten i det nordjyske er fredag den 5. april i Aalborg Kongres & Kultur Center. Kasper Eistrup, Mads Tunebjerg og Asger Techau fejrede med opsamlingsalbummet bandets 20-års jubilæum, og de tre har brugt det seneste år i eget pladestudie for at skabe deres syvende album, som forventes færdigt i begyndelsen af det nye år. - Vi glæder os umenneskeligt meget til at præsentere et nyt kapitel i bandets historie, og møde vores publikum på en anderledes måde, siger Kasper Eistrup.

Opsummering:
Når Kashmir til foråret turnerer, bliver det kun til tre danske byer, og det populære band har valgt Aalborg som den ene af de tre byer.